Täna saates - Tuhanded põgenesid, kui ISIS ründas kristlaste linna.
See vabastati pärast 2-aastast okupatsiooni.
Kuidas see täna välja näeb?
Võimatu valik: Maksa lunaraha või sa ei näe lähedasi enam iial.
Miks need kristlased ISISele maksta otsustasid?
Ja piiskop, kes õhutas globaalset kogudust tegutsema.
Ja - Süüria ja Põhja-Iraagi sõjad
on meie aja suurimad humanitaarkriisid.
Kohtume ühega tuhandest lapsest, kes pidid põgenema
ja välismaal uut elu alustama.
KRISTLIKU MAAILMA UUDISED
Tere tulemast saatesse! Olen Wendy Griffith.
Kolleeg George Thomas on tööreisil.
6. augustil 2014. a põgenes ca 60 000 inimest
kristlaste linnast Qaraqoshist Põhja-Iraagis.
ISIS vallutas ühe piirkonna vaid mõne tunni kaugusel neist.
Kurdi armee vallutas linna mõne nädala eest.
Chris Mitchell viib meid Qaraqoshi ISISe tekitatud hävingut vaatama.
Dominikaani nunn Diana ja tiim esitlesid CBN-i Uudistele,
mida ISIS nende kodulinnaga tegi.
Esmalt käisime Diana kirikus Immaculate Conceptioni katedraalis.
Seda peetakse meie suurimaks kirikuks Lähis-Idas.
Kõik jumalateenistused on siin. Siin laulatati mu vanemad.
Siin osalesime esimesel leivamurdmisel.
Jumalateenistusi oli iga päev, pühade ajal, jõuludel ja paasapühal.
ISISe jälgi näeb kõikjal laest põranda ja altarini.
Meile öeldi, et nad tõid pingid kiriku keskele kokku
ja süütasid need põlema. Kirik põles mitu päeva.
Nad viskasid leivamurdmisleiva maha.
Nad on vastu igasugusele kristlikule sümboolikale. Kõigele.
Nad kiskusid maha kõik ristid.
Siin on altar.
Siin olid ristid.
Näed hävingut. Nad püüdsid kogu jõust öelda:
"Te kristlased ei saa siin elada.
See pole teie maa."
See võtab mind sõnatuks.
Õde Diana leidis varemeist Uue Testamendi söestunud lehti.
Esimese Johannese kirja peatükid 4 ja 5.
"Tema on see, kes tuli meid päästma vee ja verega."
"Ära järgi seda, kes teeb kurja, vaid seda, kes teeb head,
sest tema on Jumalast.
See, kes teeb kurja, ei näe Jumalat."
See on Immaculate Conceptioni kiriku õu.
ISIS kasutas seda väljaõppeks. Siin vedeleb padrunikesti.
Teisel pool lasti märki.
Seal on klooster. Nad kandsid sealt tuhandeid raamatuid hoovi keskele
ja põletasid need. Järel on vaid tuhahunnik.
See hinnaline varandus on nüüd tuhk. Need on meie raamatud.
ISIS treenis siin tapjaid välja.
Siin lasid nad märki.
Nad sihtisid neid, eriti siia.
Kujutle, kui paljusid nad tapma treenisid.
Nägime tänaval ulatuslikku hävingut.
Osa on ISISe vastase koalitsiooni õhurünnakute tulemus.
Need olid majad.
Tegelikult oli siin viis maja.
Need on hävitatud. Nagu ka nende taga olnud majad.
Need majad kuulusid peredele, kes palju tööd tegid.
See pere kaotas kodu, raha ja 3-aastase tütre,
kelle ISIS ema sülest ära rebis.
Kaotasime kõik. Maja on maatasa.
Kaotasin oma tütre.
Kaotasime kõik, mis meil oli.
See oli vilgas tänav. Rahvas käis asju ajamas.
Need kõik olid poed. Kõik on tühi.
Kõikjal linnas näeb seintel ISISe kirjutisi.
ISIS sodis Qaraqoshi graffitisid täis.
Siin seisab, et ISIS purustab kõik uskmatud.
Siin: "Islamiriik laieneb Allahi loal."
Siin: "Hävitasime teie ristid. Lõime teil pead maha, uskmatud."
ISIS hävitas ja põletas linna kristlikud pühamud.
Nad purustasid ja hävitasid eelkõige riste
ning rüüstasid kristlaste haudu.
Lisaks elavate kodudele rüvetas ISIS ka lahkunute matmispaiku.
Nad hävitasid mälestustahvleid.
Samuti avasid nad haudu ja röövisid koolnutelt väärtesemeid.
Õde Diana sõnul tunduks häving ilma usuta Jumalasse muserdav.
Nad hävitasid kõik, mis meile kallis oli.
Ütleme neile, et nad ei hävitanud meie tahet, usku ega jõudu.
Nad hävitasid materiaalseid asju,
kuid igavesed asjad elavad edasi.
Õde Diana palvetab, et inimesed naaseksid. Vaja on kinnitust.
Turvalisus on esmatähtis.
Kui ma ei tunne end turvaliselt, ei suuda ma siia jääda.
Kui isal või emal pole turvatunnet, ei saada ta last kooli.
Pärast Qaraqoshi vabastamist hoiame seda oma valduses.
Linn on kristliku taustaga relvastatud rühmituse käes.
Morfuk Sakati sõnul vajatakse abi juurde.
Inimesed peavad naasma, kuid nad peavad end ohutult tundma.
Nad vajavad maavägesid.
Nad vajavad rahvusvahelist kaitset.
See oleks hea. Garantiisid, et seda enam kunagi ei juhtu.
On hirmutav mõelda, et kui midagi ei juhtu,
võib ISIS sellegi kogukonna hävitada. Seis pole lootusetu, kuid abi on vaja.
Kui inimesed tahavad naasta ülesehitustööle, on neil abi vaja.
Neil pole raha ega kodu.
Nad on kodumaalt eemal. See siin on meie kodumaa.
Diana kardab, et liiga paljud kristlikud pered kaotavad julguse ja lahkuvad.
Ta usub, et Põhja-Iraagi kristlased on maa sool ja valgus.
Nii ütleb evangeelium. Püüamegi selleks olla.
Kanname Issanda Jeesuse Kristuse sõnumit.
Tahame Talle ustavad olla.
Mida nad ka ei teeks, Jumalat nad võita ei saa.
Selle kiriku ja linna au taastub varem või hiljem.
Jumal tõotab paremat elu.
Loodame sellele tõotusele.
Õde Diana palub eestpalveid, et nende usk tugev püsiks.
Qaraqoshi elanikud tulevad ükshaaval oma kodusid ja kirikut vaatama
ja Jumalat teenima.
Chris Mitchell, Qaraqosh, Põhja-Iraak.
Imeline usk. Järgmiseks - ISIS röövis pereliikmeid.
Kristlased ületasid uskumatuid väljakutseid lähedaste päästmiseks.
Iga lapse sees on sangar,
juht,
sõber teistele,
keegi, kes aitab,
kes teeb, mis on õige,
kes unistab oma tulevikust.
Nad vajavad siiski meie abi.
Mis ma teen?
Mis ma ütlen?
Mida peaksin tundma?
Superraamat õpetab lastele
vaimseid ja moraalseid tõdesid,
ja ka Jumala sõna.
Ühine Superraamatuklubiga. Saad uusi osasid, kui need ilmuvad.
Lisaks saadame kaks DVD-d teistele andmiseks.
Seda kõike vaid 25 USD eest.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu tõotus.
Aitame orbe ja riskirühma lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Kujutle olukorda, kus toores terrorirühmitus röövib su lähedased.
Pead valima, kas maksta lunaraha või jätta lähedased terroristide kätte.
Süüria kristlaskond pidi mullu selle valiku tegema.
Jätkab Gary Lane.
2015. a veebruaris vallutasid ISISe džihadistid mitmeid külasid
Tal Tamiri ümber, Khaburi orus Süürias.
Nad röövisid 226 kristlast.
Abdo Marza oli üks röövituist.
Nad tulid soomusautodega külla nagu võitmatu armee.
Nad koputasid kõigile ustele. Meid aeti välja ja ühte majja kokku.
Nad uurisid läbi iga maja.
Nad hävitasid ristid ja Maarja pildid.
2015. a lõpus kohtusime reporter Abigail Robertsoniga
mitmete šokis inimestega, kes rääkisid lähedaste vabastamisest.
Nad ei tahtnud seda avalikustada, kartes, et röövitud tapetakse.
Varjame täiskasvanute nägusid julgeolekulistel kaalutlustel.
Nad uskusid ja palvetasid, et Jumal vabastaks kallid ISISe käest.
Californias baseeruv filmitegija Sargon Saadi
käis dokumenteerimas perede ja maailma kristlaste katseid
röövitud assüürlaste välja ostmiseks.
ISISele maksti lunaraha vastuolus rahvusvahelise õigusega.
Me ei kahetse seaduse rikkumist, eriti kui valitsused midagi ei tee.
Nad annavad vaid juhiseid. Aga mis saab nende eludest?
Saadi käis külades, mida ISIS ründas. Need olid hüljatud kummituslinnad.
Kui Liibüas tapeti 21 kopti,
kartsid kristlased, et ISIS teeb sama 226 röövitud assüürlasega.
2015. a septembris avaldas ISIS video,
kus lasti maha kolm oranžides tunkedes meest.
Oli uskumatu vaadata ja mõelda,
et meid assüürlasi hukatakse videol niivõrd barbaarsel moel.
On ju ometi 21. sajand!
See oli uskumatu.
Kõik mõtlesid: "Toome nad tagasi mis tahes vahenditega:"
Me ei hooli, mida seadus või teised inimesed ütlevad.
Assüürlastel pole oma armeed.
Kogudusejuhid avasid annetuste tarbeks pangaarve.
Ühe kristlase eest nõuti 50 000 dollarit lunaraha.
Lunaraha maksti. 2016. a paasapühadeks
olid vabaks ostetud viimasedki kristlased.
Suur filosoofiline küsimus:
Kas on õige röövitute eest lunaraha maksta?
Kas see lisab neile julgust juurde? On see pikas perspektiivis mõistlik?
Arvatavasti mitte. Arvatavasti pole see hea.
Aga kui ise selles olukorras oled,
pole aega mõelda sellega seotud eetilistele ja moraalsetele riskidele.
Sa lihtsalt tegutsed.
Nad tegutsesid ainsal võimalikul moel oma lähedaste päästmiseks.
Gary Lane, CBN News
Aitäh, Gary. Järgmiseks - Tuhanded on Süüria kodusõja eest
elu päästmiseks põgenenud.
Süüria põgeniku elu võõral maal väikese poisi silmade läbi.
Alguses oli Sõna.
CBN esitleb -
Johannese evangeelium
Loeb Pat Robertson
Nii on Jumal maailma armastanud, et Ta andis oma ainusündinud Poja.
Lase räägitud Jumala Sõnal muuta oma elu ja kasvatada usku!
Võta vastu eluandva Sõna vägi!
Pat Robertsoni loetud Johannese evangeelium
nüüd saadaval
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Kui annad,
on naeratused suuremad.
Kui hoolid,
on kodud õnnelikumad.
Kui lohutad,
põgeneb valu.
Kui armastuses kokku tuleme,
sünnivad imed.
Süüria kodusõda on sundinud miljonid kodudest põgenema.
Paljud põgenesid naaberriiki Liibanoni.
Mõned alustavad uut elu CBN-i abil, nagu järgmiseks näeme.
Kui Süüria sõda Homsi jõudis, põgenesid elu päästmiseks tuhanded.
Naji põgenes koos perega Lõuna-Liibanoni põgenikelaagrisse.
Oli palju hävitajaid ja pomme. Arvasin, et sureme.
Arvasime, et siin on elu parem, aga väga raske on olnud.
Laagris rääkis Naji tädi, kuidas Naji isa südamerikke tõttu suri
peagi pärast Liibanoni saabumist.
Ema jättis poisi koos teiste lastega maha.
Naji on palju kannatanud. Ta on olnud väga vihane ja kurb.
Panime ta Liibanonis kooli. Õpetajad karjusid ta peale.
Nad lõid teda ja teisi põgenike lapsi. Ta ei tahtnud tagasi minna.
CBN-i toetatud Heart for Lebanon käis Naji laagris
ja kutsus ta Lootuse Keskusesse,
kus ta õpib nüüd inglise ja araabia keelt ja matemaatikat.
Nüüd on tore koolis käia. Õpetajad kohtlevad mind hästi.
Olen saanud palju sõpru. See on nagu suur pere.
Koolis näidatakse araabiakeelset Superraamatut.
See on lahe viis Kristust tundma õppida.
Armastan Jeesust, sest Ta tuli taevast ja andis andeks mu patud.
Alati kui tahan midagi valesti teha, tuleb Jeesus ja takistab mind.
Ta on alati minuga.
Naji on õnnelikum, kui hakkas Lootuse Keskuses käima.
Ta käitub paremini. Hea, et tal on nüüd turvaline kool.
Naji tädi rääkis, kuidas nad pidid teisest laagri otsast vett tooma.
Paigaldasime süsteemi, mis toob värske vee telkide juurde.
Jagasime ka toitu Naji perele ja tuhandetele teistele põgenikele.
Nad saavad iga kuu riisi, ube, konservliha, seepi ja muud.
Sellest piisab 6-liikmelisele perele.
Armastame Heart for Lebanoni ja CBN-i.
Olete meid palju aidanud. Meil on piisavalt süüa ja vett perele.
Tõesti suur tänu.
Meil on Najile üllatus - uhiuus jalgratas.
Arvasin, et nägin und. Ma ei uskunud, et iial jalgratta saan.
See on nii ilus! Aitäh teie sõbralikkuse eest!
Kõik, mis mul on, on tulnud Heart for Lebanonilt ja CBN'ilt.
Armastan teid!
CBN pole ainus Liibanonis põgenikke aitav ühendus.
Paljud kristlikud ühendused püüavad seal kannatusi leevendada.
Minuga on Kristin Wright, Open Doors USA eestkostejuht.
Open Doors aitab tagakiusatud kogudust.
Naasid just Ammanist Jordaaniast. Kohtasid seal põgenikke.
Talv koputab uksele. See on mitmes paigas juba siingi.
Kui tõsise kriisiga tegemist on? Nägid seda oma silmadega.
Kriis on massiivne naabermaades ja ka Süürias.
Jordaanias kohtusin mitme Süüria põgenikuga,
kel olid telgid keset kõrbe,
kuna neil pole raha linnas elamiseks ja paljud laagrid on täis.
Kas seal on juba külm? - Õhtuti hakkab juba olema jah.
Olin ühel õhtul ühes nn isehakanud laagris. Väga külm oli.
Üks meie kohalik partner ütles, et jagas mullu küttekehasid.
Open Doors saatis peredele küttekehasid ja tekke. Nii ka nüüd.
Pered elavad isetehtud telkides.
Kuidas nad söövad? Kas neil on lõkked?
See on maapiirkond, peaaegu kõrb. Nad teevad lõkkeid.
Üks pere oli väga külalislahke. Soe Süüria põgenikepere.
Neil oli vaid kaks tassi. Jõime koos kohvi
ja lasime tassidel ringi käia.
On õnnistus kohata inimesi, kes on nii palju kannatanud.
Kohtusid ka Iraagi kristlastest põgenikega.
Ütlesid, et seal on kümneid tuhandeid põgenikke,
kes on ISISe eest pagenud.
Kuidas neil läheb? Kas neil on, kuhu minna?
Olukord on hetkel väga vilets.
Paljud Iraagi kristlikud naispõgenikud, keda kohtasin,
põgenesid linnadest nagu Qaraqosh. Neid oli seal mitmeid.
Nad näitasid mobiilidest pilte oma hävitatud kodudest.
Paljud nägid oma kodu uudistest, kui armee linna tagasi vallutas.
Olukord on hetkel väga pingeline.
Paljud pered elavad täielikus ebakindluses.
Nad ei tea, kas on turvaline naasta.
Open Doors aitab näiteks Jordaanias Iraagi põgenikke,
tagastades neile lootust ja inimväärikust.
Kuidas maailma kristlased neid põgenikke aidata saavad?
Räägin ühest kogemusest teekonnal.
Põgenikelt on võetud tõeliselt palju asju.
On kaotatud kodu, toit ja mitmel juhul ka inimväärikus.
Open Doors püüab aidata kristlastel oma inimväärikust taastada.
Üks traumanõustamise osa
on holistlik lähenemine põgenike vajadustele.
Pakume toitu ja peavarju, kuid pakume ka hingehoidu.
Lapspõgenikke aitab kunstiteraapia ja muu selline.
Nad võivad turvalises keskkonnas oma kogemusi väljendada.
ja hakata seejärel traumaga tegelema.
Suurepärane. Tore, et turvaliselt koju jõudsid.
Kristin Wright, Open Doors USA eestkostejuht,
aitäh intervjuu eest! - Suur tänu!
Jätkame hetke pärast.
Tere! Siin Pat Robertson.
Sain just valmis lindistuse ühe Piibli armastatuima raamatuga -
Johannese evangeelium.
Mina olen ülestõusmine ja elu,
kes usub minusse, see elab, kuigi sureb.
Loodan, et lindistuse abil
pääseb piiblisõna sinusse elama.
Kui jääte minusse ja minu sõnad jäävad teisse,
siis paluge, mida te iganes tahate ja see saab teile.
Kuula seda uuesti ja uuesti.
Korda seda minuga koos valjult.
Lase neil suurtel kirjakohtadel täita oma süda,
kuni Jumala Sõna uuendab su meele ja ehitab üles su usu.
Võta vastu eluandev Jumala Sõna!
Pat Robertsoni loetud Johannese evangeelium
Jumal õnnistagu sind rikkalikult, kui sa Jeesuse üle mõtiskled.
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres, elu rahaasjades,
elu kehas, meeles ja vaimus. Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu. Ela täiega! CBN.com
Tahame, et lapsed õpiksid Sõna tundma,
kuid vajame vahel argiaskelduste tõttu abi.
Tasuta laste piiblirakendus õpetab Sõna lõbusalt
vahvate mängude,
lahedate videote
ja Piibli kangelaslugude kaudu.
Saadaval iTunesis ja Google'i mängudepoes
Sellest peale, kui ISIS kahe aasta eest kristlaste külasid ja linnu vallutas,
on tuhanded Iraagi kristlased pidanud kodud jätma.
Nüüd vabastab armee nende piirkondi.
Kristlased peavad kojunaasmise eest vaimset võitlust.
Chris Mitchell raporteerib Erbilist, Põhja-Iraagist.
Iraagi kristlased ülistasid ja palvetasid Naasmispeol.
Nad kandsid plakateid ISISe vallutatud koduküla nimega,
pühitsesid külad Issandale ja ütlesid: "Me tuleme tagasi."
Tahame koguda kristlased
oma maa eest palvetama.
ISIS vallutas nende maa.
Usume, et maa tuleb puhastada.
Osalejad olid läbilõige Iraagi kirikutest.
Vernon Brewer ühendusest World Help oli ainus väliskõneleja.
Tõin Iraagi kristlastele lootuse sõnumit.
Teid on taga kiusatud.
ISIS on neid rünnanud.
Neid on kodudest välja aetud. Olukord on lootusetu.
Rääkisin neile, et Jeesus Kristus on maailma lootus.
Lootus oli selle katoliikliku õpetaja ja tema tudengite sõnum.
Toome lootust hariduse kaudu
Püha Vaimu ja Jumalaga. Tuua vajalikku armu ja jõudu.
Brewer: maailma kristlased peavad tutvuma oma Iraagi perekonnaga.
Nad peavad teadma,
et Iraagi kristlased on optimistlikud ja usuvad.
Neil on visadust ja jõudu.
Nad kohtavad muserdavat tagakiusu.
See on genotsiid. Peame nende kõrval seisma.
Nad on meie vennad ja õed Kristuses. Nad vajavad tuge.
Enamik palvetüritusel osalejaist põgenes ISISe eest
rohkem kui kahe aasta eest Bartella ja Qaraqoshi taolistest kohtadest.
Nende esmane palve on, et nad võiksid koju naasta.
Palvetasin üldse rahu ja oma küla eest, et võiksime naasta.
Paljud linnad on vabastatud, kuid veel on liiga ohtlik naasta.
Paljud on välismaale läinud. Barbary sõnul jääb osa eesliinile.
Usume, et peab säilima tunnistus Jeesusest.
Jeesus ütles, et Temast peab alati tunnistus jääma.
Kui kõik kristlased lahkuksid, kes siis Jeesusest tunnistaks?
Barbary usub, et Issand päästab nende olukorra.
Meenuvad Jesaja sõnad, et Ta annab tuha asemel ilu.
Nägite tuhka: põletatud kirikud ja kodud.
Ka meie sees on tuhk. Issand lubas ilu asemele anda.
Chris Mitchell, Erbil, Põhja-Iraak
Aitäh, Chris. Tänane saade meenutab, et tuleb palvetada
Lähis-Ida kristlike põgenike eest, eriti seoses läheneva talvega.
Aitäh ja kohtumiseni! Jumal õnnistagu teid!
Tõlge: Monika Jaaguri